
ТЕХНИЧЕСКИ ИЗИСКВАНИЯ
ЗА ИЗБОР НА ИЗПЪЛНИТЕЛ ЗА „СТРОИТЕЛЕН НАДЗОР, ЕНЕРГИЙНО ОБСЛЕДВАНЕ И ПАСПОРТИЗАЦИЯ ЗА ОБЕКТИ НА СОФ КЪНЕКТ АД“

[bookmark: _Toc103157451][bookmark: _Toc103179513][bookmark: _Hlk103154235]ОПИСАНИЕ НА ДЕЙНОСТИТЕ
В изпълнение на възлагането по настоящата поръчка, определеният Изпълнител, следва да предостави следните дейности (услуги) за изпълнение по тригодишно рамково споразумение:

ДЕЙНОСТ 1: Оценка на съответствието на инвестиционни проекти

[bookmark: _Hlk103006048]За подобектите в изпълнение на концесионен договор за строителство на обект „Гражданско летище за обществено ползване София“ с концесионер „СОФ Кънект” АД е необходимо да се изготвят комплексни Доклади за оценка на съответствието на инвестиционните проекти със съществените изисквания към строежите съгласно чл. 142, ал. 5 и чл. 166, ал. 1 от ЗУТ, необходима за съгласуване и одобряването им, съответно за издаване на Разрешение за строеж. Изпълнителят приема да съгласува проектната документация с експлоатационните дружества и с контролните органи, предпоставка за издаване на Разрешение за строеж, съгласно чл.142, ал.1 от ЗУТ. При поискване за определени подобекти Възложителя трябва да изготви предварителен доклад за получаване на Разрешение за строеж за инвестиционен проект разработен в идейна фаза.
Дейността включва оценка на съответствието на инвестиционния проект с изискванията за „енергийна ефективност-икономия на енергия и топлосъхранение в сгради". Освен с изискванията на ЗУТ и ЗЕЕ, проекта да се оцени и по отношение на минималните изисквания по Приложение 18 от концесионния договор (Приложение 2 от настоящата документация), включително във връзка със стандартите BREEM или LEED. Оценката за съответствие по чл.169,ал.1, т.6 от ЗУТ на инвестиционните проекти във фази технически и работен проект трябва да е неразделна част от комплексен доклад, съставен от Изпълнителят, лицензирана фирма - консултант, несвързана с проектанта и е задължителна за всички подобекти.

[bookmark: _Hlk103088236]ДЕЙНОСТ 2: Строителен надзор

Упражняване на постоянен строителен надзор по време на изпълнение на строителните и монтажни работи и контрол над тях в съответствие със Закона за устройство на територията при изпълнение на строително-монтажните дейности. Дейността включва координиране на строителния процес до въвеждане на обекта в експлоатация въз основа на Разрешение за ползване по чл. 177, ал. 2 от ЗУТ, включително качествен, количествен и стойностен контрол на извършените СМР в съответствие с одобрения инвестиционен проект. Следи за правилното технологично изпълнение на различни СМР и спира тяхното изпълнение, ако констатира несъответствие. Извършва проверка и контрол на доставените и влагани в строежа строителни продукти, с които се осигурява изпълнението на основните изисквания към строежите в съответствие с изискванията на Наредбата по чл. 9, ал. 2, т. 5 от Закона за техническите изисквания към продуктите.
Строителният надзор е длъжен да осигури законосъобразното изпълнение на строежа и въвеждането му в експлоатация (актове по време на строителство, окончателен доклад, доклад за енергийна ефективност, разрешение за ползване и/или удостоверение за въвеждане в експлоатация).
Изпълнителят, чрез екипа от специалисти по съответните части, се задължава да извърши следните дейности по време на изпълнение на строителството:
1. Проверка на наличието на необходимия набор от документи за законосъобразно започване на строежа съобразно ЗУТ; 
2. Упражняване на строителен надзор по време на строителството, в съответствие със задълженията описани в чл. 168, чл.169 от ЗУТ;
3. Да представлява Възложителя пред всички необходими институции, за набавяне на необходимите документи (изходни данни, становища, сключване на предварителни договори с експлоатационни дружества, съгласуване и др.). За таксите, платени в срока и свързани с проекта, се заплащат от Изпълнителя и след това се възстановяват по номинална стойност от Възложителя;
4. Окомплектова и осъществява контрол на необходимата документация по време на строителния процес - актове, протоколи, изпитвания, измервания, сертификати, декларации за съответствие и др., съгласно Наредба №3 от 31.07.2003 г. за съставяне на актове и протоколи по време на строителството. Информира Възложителя за липсващи документи и съдействие при получаването им; 
5. Да следи състоянието на Заповедната книга на строежа –  съгласно Наредба № 3 от 31.07.2003 г. за съставяне на актове и протоколи по време на строителството;
6. Навременен контрол на строителния процес за изпълнение на строежа в съответствие с одобрения инвестиционен проект, действащите норми и правила за изпълнение на СМР и изисквания към строежите по чл.169, ал.1 и 3 от ЗУТ; 
7. Осъществяване на контрол относно спазване на изискванията за здравословни и безопасни условия на труд;
8. Да изпълнява задълженията, вменени му като страна в строителния процес, съгласно Наредба № 1 от 16 април 2007 г. за обследване на аварии в строителството; 
9. Оценка на годността на строежа за въвеждане в експлоатация, и следи постигане на проектните критерии и следи за гаранционния период на строежа, включително по Приложение 18 от Концесионния договор;
10. Участие в изготвяне и заверка на екзекутивната документация, изготвена от строителя след завършване на строителството, в съответствие с чл.175 от ЗУТ, както и предаването ѝ на хартиен носител в необходимия брой комплекти, както и в електронен вариант (DWG, PDF, WORD, EXCEL, MPP) по указание на Възложителя; 
11. Съставяне и подписване на Констативен акт (образец 15), съгласно чл.176, ал.1 от ЗУТ за установяване годността за приемане на строежа и предаването му от строителя на Възложителя;
12. Съставяне и предаване в срок на Окончателен доклад до Възложителя съгласно чл.168, ал.6 от ЗУТ в пълнота спрямо изискванията на чл.142, ал.4, ал.5 от ЗУТ;
13. Представяне на окончателния доклад в ДНСК и всички документи съгласно изискванията на ЗУТ, необходими за въвеждането на строежа в експлоатация;
14. Участие в Държавната приемателна комисия и подписване на Протокол образец 16 за установяване на годността за ползване на строежа;
15. Издават сертификати за проектни енергийни характеристики на новите сгради преди въвеждането й в експлоатация.
16. Съставя Технически паспорт;
17. Изготвя строителната документация съвместно с Изпълнителя в необходимия брой комплекти и предоставянето им на хартиен носител, както и в електронен вариант (DWG, PDF, WORD, EXCEL, MPP) по указание на Възложителя;
[bookmark: _Hlk103090479]
ДЕЙНОСТ 3: Административно представителство

"СОФ Кънект" АД, като Възложител по смисъла на ЗУТ на обект „Гражданско летище за обществено ползване – София“ и свързаните с него подобекти ще упълномощава Изпълнителя по настоящата поръчка с правата да извършат всякакви фактически действия от името на "СОФ Кънект" АД и за негова сметка, като представляват дружеството пред всички компетентни лица, държавни и местни органи, институции и технически служби към тях, както и пред всички инстанции и дружества, които имат отношение по допускане до проектиране (издаване и предварително съгласуване на виза за проектиране), процедури по ОВОС, съгласуване, одобряване и разрешаване на строителство, приемане и въвеждане в експлоатация на реализираните обекти, както и прилагане на инвестиционни и градоустройствени проекти, а също така и следните примерно изброени фактически действия, изброяването на които не ограничава извършването на всички останали възможни:
1. Да представляват "СОФ Кънект" АД пред:
1.1. Министерство на регионалното развитие и градоустройство, включително ДНСК;
1.2. Министерство на транспорта и съобщенията, включително ГД „Гражданска въздухоплавателна администрация“;
1.3. Министерство на земеделието, храните и горите; 
1.4. Министерство на околната среда и водите;
1.5. Министерство на здравеопазването (включително регионална инспекция за опазване и контрол на общественото здраве); 
1.6. Министерство на вътрешните работи, включително Главна дирекция „Пожарна и аварийна безопасност“, СДПБЗН – ГДПБЗН, НСПАБ, РСПАБ, НС „Гранична полиция“, Регионална дирекция на вътрешните работи – сектор „Пътна полиция – КАТ”;
1.7. Министерство на отбраната;
1.8. ДП „Ръководство въздушно движение“;
1.9. Българска агенция по безопасност на храните;
1.10. Агенция „Митници“;
1.11. Агенция по геодезия, картография и кадастър;
1.12. Столична община и всички общински органи на власт и управление, включително районни администрации, дирекции и направления (СО направление "Архитектура и градоустройство", Столична регионална здравна инспекция, „Организация на движението”);
1.13. Областна администрация;
1.14. други компетентни служби и институции, техните клонове и подразделения;
2. Да представляват "СОФ Кънект" АД пред всички трети лица, физически и юридически, и изобщо навсякъде, където е необходимо във връзка с горното, включително, но не само пред, „Географска информационна система – София” ЕООД, всички електропреносни, електроразпределителни и електроснабдителни дружества („ЧЕЗ България” ЕАД, „ЧЕЗ Разпределение България” АД) и всички техни  подразделения, пред всички водоснабдителни и водопреносни дружества („Софийска вода” АД), и пред всички газопреносни и газоразпределителни дружества („Овергаз“ АД) и техните клонове и подразделения, пред всички телекомуникационни оператори и да извършват пред тях всички необходими действия;
3. Да възложат и съгласуват всички необходими документи и изискуеми проекти във всички части, да дават нужните съгласия и одобрения и изобщо извършват всички необходими действия, във връзка с горното, включително с правото: 
3.1. да се снабдяват с кадастрални схеми и скици (включително комбинирани, но не само), както и да извършват необходимите действия за нанасяне и актуализиране на данни в кадастралната карта и регистри;
3.2. да се снабдяват с всякакви справки, извлечения от регистри и бази данни, удостоверения, документи, скици и др. необходими документи и удостоверения, включително, но не само: скици на имот, удостоверения за административен адрес, каквито е необходимо, както и да получават изготвените справки, извлечения от регистри и бази данни, удостоверения, документи, скици и др;
3.3. да подписват, подават, преглеждат, заверяват и получават всякакви молби, заявления, искания, мотивирани предложения и изобщо всички документи и материали, пред всички компетентни органи и институции; 
4. Да подават, подписват и получават всички необходими документи във връзка с предоставените права, и въобще да извършват всички необходими фактически и правни действия;
5. Да внасят от име и за сметка на "СОФ Кънект" АД  всякакви необходими дължими държавни, месни и нотариални такси, банкови и комисионни и всякакви други разноски, във връзка с горепосочените действия.
Нотариално заверено Пълномощно ще се издава заедно с подписан Анекс към рамковия Договор за възлагане на всеки един подобект поотделно, с ограничение на правата само до конкретния подобект и със срок на действие до окончателното му завършване.

ДЕЙНОСТ 4: Изготвяне на технически паспорти за съществуващи сгради
Дейността включва съставяне на Технически паспорт за съществуващи сгради съгласно Наредба №5 за техническите паспорти на строежите. Възложителя ще изисква обследване за установяване и оценка на техническите характеристики на съществуващите строежи за съответствие или несъответствие със съществуващите изисквани по чл. 169 от ЗУТ и съставяне на Технически паспорт. За съществуващи сгради с него да се установяват появилите се в тях дефекти вследствие на човешки намеси или на експлоатацията им и да се дадат предписания за тяхното отстраняване. Дейността включва възстановяване на строителна документация (заснемане) по чл. 145, ал. 5 от ЗУТ.

ДЕЙНОСТ 5: Обследване за енергийна ефективност на съществуващи сгради
Обследването за енергийна ефективност на сгради и промишлени системи в експлоатация има за цел да установи нивото на потребление на енергия, да определи специфичните възможности за намаляването му и да препоръча мерки за повишаване на енергийната ефективност. Да се спазят изискванията на Закона за енергийна ефективност, Наредба №РД-16-932 за условията и реда за извършване на проверка за енергийна ефективност на водогрейните котли и на климатичните инсталации, Наредба № Е-РД-04-1 за обследване за енергийна ефективност, сертифициране и оценка на енергийните спестявания на сгради и всички други приложими нормативни актове. За целта трябва да се извърши оглед, събират данни, направят измервания,  изчисления и анализи, с които да се определят енергоспестяващите мерки за подобряване на класа на сградата. Представят се финансовите разходи за реализирането им и срокът за откупуването им. Обследването трябва да завърши с доклад, резюме и с издаване на сертификат за енергийни характеристики на сградата. 

Изпълнението на дейности за даден подобект ще се извършва след възлагането им по механизъм определен с Рамковия договор. Възможно е едновременно възлагане на изпълнение на повече от един подобекти, като Изпълнителят следва да осигури паралелното изпълнение на дейностите от предмета на поръчката.

[bookmark: _Toc103157452][bookmark: _Toc103179514][bookmark: _Toc103076259]ДОПЪЛНИТЕЛНИ ИЗИСКВАНИЯ 
При изготвяне на комплексен доклад за оценка на съответствието и упражняване на строителен надзор на възложените подобекти трябва да се вземе предвид и да се изрази становище по спазването на Минималните технически изисквания – приложение 18 от концесионния договор (Приложение 2 от настоящата документация). При строителството е необходимо да се сведе до минимум прекъсване или спиране на използването на цялото Летище или на част от него. Изпълнителят е длъжен да уведоми своевременно Възложителя, за всяко действие или бездействие на Строителя или друг участник в процеса, което мое да доведе до несъгласувано с Възложителя прекъсване на дадена дейност или нерегламентирано използване на допълнителни площи или маршрути за доставка на строителна техника, механизация, материали и др.
Организира и участие в необходимите срещи на място и/или онлайн.

[bookmark: _Toc103157453][bookmark: _Toc103179515]СРОКОВЕ ЗА ИЗПЪЛНЕНИЕ НА ДЕЙНОСТИ ПО ДОГОВОРА

Изпълнението на всеки подобект стартира след възлагане от страна на Възложителя по механизъм определен с рамково споразумение (Договор). За всеки отделен и възложен подобект консултанта предоставя и следи изпълнението на график за необходимото време за изпълнение на необходимите дейности предмет на поръчката. Графикът да се актуализира периодично, като:
-	Своевременно уведомява Възложителя, и доколкото е възможно, описва обстоятелствата около очакваната забава в разумна степен на подробност;
-	Предоставя на Възложителя данни за очакваната забава, включително копия от всички уведомления, данни и разчети по отношение на тази забава;
-	Посочва действията, предприети за тази забава.
Ако планираната дата за приключване на подобекта бъде просрочена, Възложителят има правото да изисква за всеки ден на забавяне, плащане на неустойки по сключения рамков договор.
В допълнение Изпълнителя трябва да съблюдава спазването и на следните изисквания:

Срок за изпълнение на Дейност 1:
Срокът за изготвяне на комплексен доклад за оценка на съответствието, съгласно чл.142, ал.6 от ЗУТ е в срок от 10 календарни дни след предоставяне на инвестиционния проект, с всички необходими съгласувателния, становища и актуални документи за собственост от Възложителя, удостоверено с подписването на приемно-предавателен протокол.

Срок за изпълнение на Дейност 2:
Продължителността на дейността е съобразена с периода за изпълнение на строителството за съответния обект и започва да тече от датата на подписване на Протокола за откриване на строителна площадка за обектите и приключва с издаване на разрешение за ползване на съответния обект, съгласно предвидения в Република България ред.
Срокът за изготвяне на окончателен доклад до възложителя съгласно чл. 168, ал. 6 от ЗУТ за строежа е 10 календарни дни след подписан Констативен акт обр. 15 съгласно Наредба № 3 за съставяне на актове и протоколи по време на строителството за сградата съобразно Техническото предложение на изпълнителя, неразделна част към договора.
Срокът за внасяне на необходимите документи за назначаване на приемателна комисия е 5 работни дни от получаване на окончателен доклад и всички приложения към него.

Срок за изпълнение на Дейност 3: 
Срокът за внасяне на документация или заявление: до 5 работни дни. 
Срок за получаване на съгласувани документи, изходни данни, удостоверения за вписване регистрация  и други и уведомяване на Възложителя – до 5 работни дни. 
Всички срокове се доказват на база приемно-предавателни протоколи, входящи и изходящи номера, дати на издаване на документи, датата на тяхното съгласуване или изобщо, която дата може да бъде доказана и е приложима за тези цели.

[bookmark: _Hlk103242559]Срок за изпълнение на Дейност 4:
Срокът не трябва да надхвърля 30 календарни дни и се договаря и вписва при възлагането за всеки подобект поотделно.

Срок за изпълнение на Дейност 5:
Срокът не трябва да надхвърля 30 календарни дни и се договаря и вписва при възлагането за всеки подобект поотделно.

Участници могат да бъдат всички лица, както и техни обединения, които отговарят на следните изисквания:
· За изпълнението на настоящата поръчка участниците задължително трябва да притежават валиден лиценз за извършване на оценка на съответствието и упражняване на строителен надзор, съгласно чл.167, ал.1 и ал.2 от ЗУТ за строежи по чл.137, ал.1 от ЗУТ. Обстоятелството се доказва с представянето на заверено копие от валидно удостоверение, издадено от Началникът на Дирекцията за национален строителен контрол или оправомощено от него длъжностно лице и в писано в Единния публичен регистър по устройство на територията;
· Участникът или негов деклариран подизпълнител следва да отговаря на условията по чл.43 от Закона за енергийна ефективност и да е вписан в публичния регистър по чл. 44, ал. 1. Това обстоятелство се доказва чрез представяне на Удостоверение за вписване в регистъра на Агенция за устойчиво енергийно развитие (АУЕР) или аналогичен регистър или посочване на публичен безплатен регистър, когато обстоятелствата са достъпни в такъв;
· Участникът следва да притежава и да поддържа за целия период на изпълнение на договора, валидна застраховка за „Професионална отговорност” с покритие, съответстващо на обема и характера на поръчката, по смисъла на чл. 171, ал. 1 от ЗУТ с минимална застрахователна сума не по-малка от определената в Наредбата за условията и реда за задължително застраховане в проектирането и строителството за строежи I категория. Съответствието с изискванията за технически и професионални възможности се доказва чрез представянето на копие от застрахователната полица;
· Участниците следва да са изпълнили успешно минимум три обекта (общо) от първа и/или втора категория, през последните три години. За да се приеме изискването за изпълнено следва да се представят референции съдържащи имена и обща строителна стойност на проектите.
· Под договори, се разбират договори за строителен надзор на ново строителство, реконструкция/основен и текущ ремонт на съществуващи сгради,  и съоръжения по чл. 137, ал.1 от ЗУТ.

Участникът трябва да осигури за целия период на изпълнение на поръчката, екип от експерти, чиято компетентност покрива спецификата на поръчката и изискванията на Наредба № РД-02-20-25 от 3.10.2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор. Участникът се задължава да поддържа пълен екип от физически лица, чрез които да упражнява дейността си съгласно изискванията на чл.6, ал. 2 от Наредба № РД-02-20-25  
Съответствието с изискванията за технически и професионални възможности се доказва чрез представяне на Списък на експертите, които ще бъдат ангажирани с изпълнението на поръчката.
Изпълнителят следва да спазва приложимата нормативна и поднормативна уредба, действаща в Република България, като следва да извърши работите по Дейност 1 и Дейност 2 в задължителния обхват и в съответствие с изискванията на Закона за устройство на територията, Закон за гражданско въздухоплаване, Минималните Технически изисквания в Приложение 18 от Концесионния договор. (Прилжение№1) 
Дейностите като консултант по ал. 1 могат да се извършват и от лица, представили копие от документ, удостоверяващ правото да извършват такава дейност, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство.
Изпълнителите по настоящата поръчка трябва да декларира обстоятелствата по чл. 166, ал. 3, 4 и 5 от ЗУТ.

Портфолио (кратко описание) на 5-те най-големи обекта, в които е участвал за последните 5 години. 

